Diari Oficial de la Generalitat Valenciana


Sumari del DOGV 5004, del 12-05-2005 (2005/5058)

ORDRE de 20 d'abril de 2005, de la Conselleria de Territori i Habitatge, per la qual es crea i regula la Xarxa Valenciana d'Infohabitatge Solidari.
---------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2005/04/20/(1)/dof/vci/html**

### Dades del document

Número de DOGV
:   5004

Data del DOGV
:   12-05-2005

Secció del DOGV
:   I. DISPOSICIONS GENERALS

Número del document
:   2005/5058


Data del document
:   20-04-2005

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * habitatge social
    * legislació
    * administració local
    * oficina d'informació
    * societat sense fins de lucre

ORDRE de 20 d'abril de 2005, de la Conselleria de Territori i Habitatge, per la qual es crea i regula la Xarxa Valenciana d'Infohabitatge Solidari. [2005/X5058]
  
L'Ordre de 30 d'abril de 2003, de la Conselleria de Benestar Social (DOGV de 15 de maig de 2003), va crear la Xarxa d'Oficines d'Infohabitatge Solidari, va establir les seues funcions bàsiques i les persones que poden ser agents col·laboradors de la xarxa, com també el procediment per a la seua integració en aquesta.
  
Posteriorment, el Decret 131/2004, de 27 d'agost (DOGV de 30 d'agost de 2004), del Consell de la Generalitat Valenciana, va determinar el número i denominació de les conselleries en què s'organitza l'administració de la Generalitat Valenciana, i s'assignen les competències a les conselleries per Decret 8/2004, de 3 de setembre (DOGV de 6 de setembre de 2004), del president de la Generalitat.
  
És la Conselleria de Territori i Habitatge la que té assignades, per raó dels esmentats decrets, les competències en matèria d'habitatge, i és el Reglament orgànic i funcional de la referida Conselleria, aprovat per Decret 119/2003, d'11 de juliol (DOGV de 14.07.03), del Consell de la Generalitat, el que determina les funcions que en matèria d'habitatge, tant en el seu aspecte general com més social, desenvoluparà la Direcció General d'Habitatge i Projectes Urbans.
  
La mesura iniciada per l'Ordre de 30 d'abril de 2003, la nova distribució de competències i l'experiència adquirida durant aquest període de temps fa aconsellable dictar una nova ordre que actualitze el marc normatiu a què acollir-se, al mateix temps que es regula el funcionament de la xarxa.
  
Per això, fent ús de les facultats que m'atribueix el Decret 119/2003, del Consell de la Generalitat Valenciana i l'article 35 apartat e) de la Llei 5/1983, de 30 de desembre, del Govern Valencià, i la resta de disposicions legals aplicables
  
ORDENE
  
Article 1. Objecte
  
La present ordre té com a objecte la creació i la regulació de la Xarxa Valenciana d'Infohabitatge Solidari, com també la determinació dels serveis que la integren.
  
La Xarxa Valenciana d'Infohabitatge Solidari es crea com a servei integral d'informació, mediació social i assessorament en matèria d'habitatge, per a facilitar l'accés a un habitatge digne als ciutadans.
  
Article 2. Agents col·laboradors de la xarxa
  
A l'efecte de la present ordre, integren la Xarxa Valenciana d'Infohabitatge Solidari aquelles entitats de caràcter públic o privat sense ànim de lucre, entitats locals i les societats que incloguen entre el seu objecte social el d'arrendament d'habitatges.
  
Article 3. Funcions de la Xarxa Valenciana d'Infohabitatge Solidari
  
Amb caràcter general, són funcions de la Xarxa Valenciana d'Infohabitatge Solidari prestar els serveis d'informació, mediació i assessorament en els aspectes relacionats amb el mercat d'habitatges a la Comunitat Valenciana, de manera que s'aconseguisca satisfer els següents objectius:
  
a) Racionalitzar els processos de connexió entre demanda i oferta d'habitatge social per a atendre coordinadament les necessitats bàsiques de l'accés a un habitatge digne per a tota la població.
  
b) Impulsar la mediació social en el mercat de lloguer.
  
c) Reforçar, recolzar les experiències mantingudes pels distints agents de la xarxa.
  
d) Optimar els habitatges disponibles i els potencialment disponibles i generar l'ús dels recursos locals.
  
e) Fomentar l'existència de borsa de lloguer a tot el territori i la interrelació entre les distintes borses que escalen les limitacions pròpies d'un àmbit d'actuació concret.
  
f) Establir les vies necessàries que garantisquen, al ciutadà en general i a determinats col·lectius en particular, l'accés a una informació ràpida i senzilla relativa a les distintes actuacions que en matèria d'habitatge s'estan implementant per la Comunitat Autònoma.
  
g) Fer efectiu el dret a l'assessorament que tot ciutadà té, mitjançant la formació d'agents mediadors socials.
  
Article 4. Tipologia dels serveis
  
Els serveis que presten els agents integrants de la Xarxa Valenciana d'Infohabitatge Solidari seran:
  
- D'informació dels plans d'habitatge desenvolupats per la Comunitat Valenciana per a promoure l'accés dels ciutadans a un habitatge digne, com també de qualsevol aspecte relacionat amb l'accés a un habitatge.
  
- De mediació social per a lloguer d'habitatges fomentant actuacions que tendeixen a incentivar i recuperar el parc existent d'habitatges buits per a la formació d'una bossa d'habitatges per al lloguer solidari.
  
- D'assessorament en la formalització de contractes d'arrendament, les seues incidències, assegurances multirisc i seguiment d'impagats, Llei d'arrendaments urbans, i ajudes oficials per a accés a habitatges protegits per lloguer.
  
Article 5. Gratuïtat del servei
  
El servei que ha de desenvolupar la Xarxa d'Infohabitatge Solidari serà totalment gratuït en totes les seues vessants per als usuaris d'aquest.
  
Article 6. Procediment per al reconeixement oficial de la condició d'agent col·laborador
  
Les entitats i societats interessades presentaran escrit de sol·licitud dirigit a la Direcció General d'Habitatge i Projectes Urbans de la Conselleria de Territori i Habitatge, segons el model que figura com a annex a la present ordre, i al qual acompanyaran la documentació següent:
  
1. En el cas d'entitats i societats:
  
a) Original i fotocòpia per a la confrontació del DNI del representant de l'entitat o societat.
  
b) Original i fotocòpia per a la confrontació de la targeta del CIF de l'entitat o societat.
  
c) Original i fotocòpia per a la confrontació de l'escriptura de constitució de l'entitat o societat, estatuts fundacionals si és el cas i les seues modificacions si n'hi haguera. Així mateix, hauran d'acompanyar certificat que acredite la seua inscripció en el Registre corresponent.
  
d) Certificat de l'acta on conste l'acord de l'entitat o societat d'efectuar la sol·licitud, i el representant facultat a l'efecte i, si és el cas, poder validat d'aquest.
  
e) Compromís de desenvolupar les funcions descrites en els articles tercer i octau d'aquesta ordre, en locals de la seua propietat o arrendats i amb personal a càrrec seu.
  
2. En el cas d'entitats locals:
  
Certificat de l'acord de l'òrgan competent.
  
Article 7. Reconeixement de la condició d'agent col·laborador
  
1. En el termini d'un mes des de l'entrada de la sol·licitud, la Direcció General d'Habitatge i projectes Urbans atorgarà la condició d'agent col·laborador mitjançant una resolució a l'efecte, que podrà desenvolupar-se mitjançant protocol de col·laboració, o bé denegarà motivadament aquest reconeixement.
  
2. La integració en la xarxa es realitzarà amb caràcter indefinit, mentre es mantinguen les condicions que van donar lloc al seu atorgament.
  
Article 8. Funcions dels agents col·laboradors
  
Són funcions dels agents col·laboradors de la Xarxa Valenciana d'Infohabitatge Solidari, a més de les establides en l'article segon de la present ordre, les següents:
  
a) Recopilar i mantindre actualitzada la informació i la documentació que es genere en matèria d'accés a un habitatge digne per part dels ciutadans.
  
b) Atendre de forma personalitzada els ciutadans en les seues consultes i demandes informatives, de mediació i d'assessorament en matèria d'habitatge.
  
c) Difondre la informació de què disposen dins del seu àmbit d'actuació.
  
d) Facilitar la captació d'habitatges que es troben en el mercat per a possibilitar la seua oferta en lloguer i informar dels objectius i avantatges de la Xarxa d'Infohabitatge Solidari a propietaris i inquilins.
  
e) Mantindre actualitzada la borsa d'habitatges de lloguer pel que es refereix al seu àmbit d'actuació.
  
Article 9. Requisits en la prestació del servei per l'agent col·laborador
  
Els requisits per a la prestació del servei per l'agent col·laborador de la xarxa són els següents:
  
a) L'horari d'atenció al públic no serà en cap cas inferior a 5 hores setmanals.
  
b) Han de disposar d'un local en què s'identificarà amb caràcter propi i diferenciat el servei que presta com a agent col·laborador de la Xarxa d'Infohabitatge Solidari d'altres que puguen ubicar-se dins del mateix immoble.
  
c) Comptaran amb personal adequat al nombre d'usuaris i han de garantir la competència professional dels responsables d'atendre'ls.
  
d) Comptaran entre els seus recursos materials amb l'equipament informàtic i telemàtic necessari per a la realització de les seues funcions.
  
Article 10. Obligacions de l'agent col·laborador
  
Els agents col·laboradors de la Xarxa d'Infohabitatge Solidari adquireixen el compromís de:
  
a) Remetre a la Direcció General d'Habitatge i Projectes Urbans les publicacions que editen com a agents col·laboradors de la xarxa, en les quals haurà de constar la Generalitat Valenciana com a promotora del projecte.
  
b) Participar en les activitats formatives i de coordinació i en les campanyes informatives que es realitzen.
  
c) Portar un control de les consultes individuals i de les campanyes informatives que es realitzen.
  
d) Presentar anualment a la Direcció General d'Habitatge i Projectes Urbans una memòria i un programa d'activitats.
  
e) Indicar en lloc visible els horaris d'atenció al públic i el distintiu que els identifique com a agent col·laborador que serà determinat per la Direcció General d'Habitatge i Projectes Urbans.
  
f) Aquells agents col·laboradors que com a entitat de caràcter públic o privat sense ànim de lucre tinguen un nom específic, podran afegir aquest a l'anagrama i nom que els identifica com a agent col·laborador.
  
Article 11. Coordinació de la Xarxa Valenciana d'Infohabitatge Solidari
  
1. La Direcció General d'Habitatge i Projectes Urbans establirà les mesures oportunes per a garantir el suport tècnic i logístic als agents col·laboradors a través de les corresponents directrius, coordinació i assessorament necessari per al desenvolupament del projecte.
  
2. La Direcció General d'Habitatge i Projectes Urbans exercirà les següents funcions de coordinació:
  
a) Coordinar la recollida i la difusió entre els agents col·laboradors de la Xarxa de la informació d'interés que en matèria d'habitatge es produïsca a la Comunitat Valenciana, cuidant de forma especial el fer-la arribar als agents col·laboradors.
  
b) Mantindre actualitzada la informació que es difon als agents col·laboradors.
  
c) Prestar el suport tècnic i logístic necessari als agents col·laboradors en el desenvolupament del projecte.
  
d) Traslladar als agents col·laboradors els criteris d'interpretació que en matèria d'habitatge s'establisquen per aquesta.
  
e) Potenciar i impulsar el desenvolupament de la Xarxa Valenciana d'Infohabitatge Solidari.
  
f) El manteniment dels serveis on line que presta la Xarxa.
  
g) Vetlar pel compliment de la finalitat de la Xarxa Valenciana d'Infohabitatge Solidari perquè els agents col·laboradors de la Xarxa puguen prestar els serveis d'informació, mediació i assessorament amb l'eficàcia i la qualitat necessàries.
  
h) Elaborar informes periòdics sobre el funcionament de la Xarxa.
  
i) Qualsevol altra que en matèria d'habitatge redunde en benefici del funcionament de la Xarxa i de la qualitat en la prestació del servei.
  
Article 12. Borsa d'habitatges
  
1. Es constituirà una borsa d'habitatges buits existents en el mercat, captats a través dels agents col·laboradors, i es possibilitarà la seua oferta en lloguer.
  
2. L'accés a la dita borsa per part dels propietaris d'habitatges com també dels possibles inquilins podrà efectuar-se on line o bé a través de l'agent col·laborador de la Xarxa.
  
Article 13. Requisits per a accedir a la borsa
  
Les característiques dels habitatges que es podran llogar a través de la Xarxa Valenciana d'Infohabitatge Solidari així com, els requisits que han de complir els propietaris i inquilins d'aquests, s'establiran així mateix per Resolució del director general d'Habitatge i Projectes Urbans.
  
Article 14. Finançament
  
1. Els agents col·laboradors de la Xarxa Valenciana d'Infohabitatge Solidari s'autofinançaran en el desenvolupament de les seues funcions com a tals.
  
2. La Generalitat Valenciana, dins de les seues disponibilitats pressupostàries, i sempre condicionant la seua actuació a l'existència de crèdit adequat i suficient en les seues lleis anuals de pressupostos, podrà convocar ajudes al finançament de les despeses corrents i de manteniment dels agents col·laboradors que formen part de la Xarxa.
  
Article 15. Comissió de Seguiment
  
La Direcció d'Habitatge i Projectes Urbans o direcció general competent en matèria d'habitatge realitzarà periòdicament reunions amb els distints agents de la Xarxa de manera que es puguen avaluar resultats i impulsar noves propostes.
  
Es constitueix una Comissió de Seguiment de la Xarxa Valenciana d'Infohabitatge Solidari que es reunirà periòdicament i almenys una vegada al trimestre, que s'erigeix com a òrgan d'assessorament i interpretació dels assumptes que es deriven del funcionament de la Xarxa.
  
Estarà constituïda per un total de 6 membres, dos d'ells seran nomenats per la direcció general competent en matèria d'habitatge, corresponent els altres 4 per representació als agents integrants de la Xarxa Valenciana d'Infohabitatge Solidari.
  
DISPOSICIÓ TRANSITÒRIA
  
Les entitats o institucions públiques o privades sense ànim de lucre que, a l'entrada en vigor de la present ordre, hagen sigut reconegudes agents col·laboradors acollint-se a l'Ordre de 30 d'abril de 2003, de la Conselleria de Benestar Social, per la qual es crea la Xarxa d'Oficines Infohabitatge Solidari, mantindran la seua condició d'agents col·laboradors sense necessitat d'efectuar una nova sol·licitud.
  
DISPOSICIÓ DEROGATÒRIA
  
A partir de l'entrada en vigor de la present ordre queda derogada en la seua totalitat l'Ordre de 30 d'abril de 2003, de la Conselleria de Benestar Social, per la qual es crea la Xarxa d'Oficines d'Infohabitatge Solidari.
  
DISPOSICIONS FINALS
  
Primera
  
Es faculta el director general d'Habitatge i Projectes Urbans a dictar les normes que considere necessàries per a l'aplicació i el desenvolupament d'aquesta ordre.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 20 d'abril de 2005
  
El conseller de Territori i Habitatge,


Còpia Permalink ELI